
 L E G E


pentru modificarea şi completarea Legii nr.317-XIII din 13 decembrie 1994 cu privire la Curtea Constituţională


Parlamentul adoptă prezenta lege organică. 


Art.I. – Legea nr.317-XIII din 13 decembrie 1994 cu privire la Curtea Constituţională (Monitorul Oficial al Republicii Moldova, 1995, nr.8, art.86), cu modificările ulterioare, se modifică şi se completează după cum urmează(

1. Articolul 28 va avea următorul cuprins(

(Articolul 28. Acţiunea actelor Curţii Constituţionale


(1) Actele Curţii Constituţionale sînt acte oficiale şi executorii, pe întreg teritoriul ţării, pentru toate autorităţile publice şi pentru toate persoanele juridice şi fizice.


(2) Actele normative declarate neconstituţionale devin nule şi nu se aplică din momentul adoptării hotărîrii respective a Curţii Constituţionale.


(3) Consecinţele juridice ale actului normativ declarat neconstituţional sînt înlăturate conform legislaţiei în vigoare.(

2. După articolul 28 se introduc articolele 281 şi 282, cu următorul cuprins(

(Articolul 281. Obligaţia autorităţilor publice privind executarea 




    actelor Curţii Constituţionale


(1) Guvernul, în termen de cel mult 3 luni de la data publicării hotărîrii Curţii Constituţionale, prezintă Parlamentului proiectul de  lege cu privire la modificarea şi completarea sau abrogarea actului normativ declarat neconstituţional. Proiectul de lege respectiv va fi examinat de Parlament în mod prioritar.


(2) Preşedintele Republicii Moldova sau Guvernul, în termen de 2 luni de la data publicării hotărîrii Curţii Constituţionale, modifică şi completează sau abrogă actul declarat neconstituţional şi, după caz, emite sau adoptă un act nou.


(3) Actele emise întru executarea actelor normative declarate neconstituţionale devin nule şi se abrogă.


(4) Observaţiile  (constatările) Curţii Constituţionale privind lacunele (omisiunile) reglementărilor normative, datorate nerealizării unor prevederi constituţionale, indicate în adresă, urmează să fie examinate de instanţa vizată, care, în termen de cel mult 3 luni, va informa Curtea Constituţională despre rezultatele examinării.


Articolul 282. Neexecutarea actelor Curţii Constituţionale


Neexecutarea, executarea necorespunzătoare, împiedicarea executării actelor Curţii Constituţionale atrag după sine răspunderea prevăzută de legislaţia în vigoare.(

Art.II. – Guvernul, în termen de 3 luni, va aduce actele sale normative în conformitate cu prezenta lege. 




PREŞEDINTELE  PARLAMENTULUI 





  EUGENIA  OSTAPCIUC 

Chişinău, 14 iunie 2002.

Nr.1137-XV.

